title: 2011 m. gegužės 9 d. Tarybos sprendimas 2011/273/BUSP dėl ribojamųjų priemonių Sirijai

text:
10.5.2011

               LT

               Europos Sąjungos oficialusis leidinys

               L 121/11

         TARYBOS SPRENDIMAS 2011/273/BUSP
   2011 m. gegužės 9 d.
   dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. balandžio 29 d. Europos Sąjunga pareiškė, kad jai didelį susirūpinimą kelia padėtis Sirijoje ir tai, kad į keletą Sirijos miestų išsiųstos karinės ir saugumo pajėgos.

               (2)

               Sąjunga griežtai pasmerkė smurtines represijas, įskaitant gyvosios amunicijos naudojimą, prieš taikius protestus įvairiose Sirijos vietovėse, ko pasekoje žuvo keletas demonstrantų, žmonės sužeidžiami ir savavališkai sulaikomi, bei paragino Sirijos saugumo pajėgas laikytis santūrumo, o ne vykdyti represijas.

               (3)

               Atsižvelgiant į padėties rimtumą, Sirijai ir asmenims, kurie yra atsakingi už smurtines represijas prieš civilius gyventojus Sirijoje, turėtų būti nustatytos ribojamosios priemonės.

               (4)

               Tam tikroms priemonėms įgyvendinti reikia tolesnių Sąjungos veiksmų,

         PRIĖMĖ ŠĮ SPRENDIMĄ:
   1 straipsnis
   1.   Valstybių narių nacionaliniams subjektams arba iš valstybių narių teritorijų, arba naudojantis jų jurisdikcijai priklausančiais laivais ar orlaiviais, draudžiama Sirijai parduoti, tiekti, perduoti ar į ją eksportuoti visų rūšių ginklus ir su jais susijusius reikmenis, įskaitant šaunamuosius ginklus ir šaudmenis, karines transporto priemones ir įrangą, sukarintą įrangą ir šių objektų atsargines dalis, taip pat įrangą, kuri galėtų būti panaudota vidaus represijoms, nesvarbu, ar valstybių narių teritorija yra jų kilmės vieta.
   2.   Draudžiama:

               a)

               fiziniams ar juridiniams asmenims, subjektams arba organizacijoms Sirijoje arba naudojimui Sirijoje tiesiogiai ar netiesiogiai teikti techninę pagalbą, tarpininkavimo paslaugas ar kitas paslaugas, susijusias su 1 dalyje nurodytais objektais arba susijusias su tokių objektų tiekimu, priežiūra ir naudojimu;

               b)

               fiziniams ar juridiniams asmenims, subjektams arba organizacijoms Sirijoje arba naudojimui Sirijoje tiesiogiai ar netiesiogiai teikti finansavimą arba finansinę paramą, susijusią su 1 dalyje nurodytais objektais, įskaitant visų pirma negrąžinamas paskolas, paskolas ir eksporto kredito draudimą, kurie būtų skirti tokiems objektams parduoti, tiekti, perduoti ar eksportuoti, arba su jais susijusios techninės pagalbos, tarpininkavimo paslaugų ar kitų paslaugų teikimu;

               c)

               sąmoningai ir apgalvotai dalyvauti veikloje, kuria siekiama nesilaikyti arba dėl kurios nesilaikoma a arba b punktuose nurodytų draudimų.

         2 straipsnis
   1.   1 straipsnis netaikomas:

               a)

               tiekimui ir techninei pagalbai, skirtiems išimtinai Jungtinių Tautų kariuomenės išvedimo stebėjimo pajėgoms (UNDOF) remti arba joms naudotis;

               b)

               žudyti nepritaikytos karinės įrangos arba įrangos, kuri galėtų būti naudojama vidaus represijoms, skirtos naudoti tik humanitariniais ar apsaugos tikslais, arba Jungtinių Tautų (JT) ir Europos Sąjungos vykdomoms institucijų stiprinimo programoms, arba Europos Sąjungos ir JT vykdomoms krizių valdymo operacijoms, pardavimui, tiekimui, perdavimui ar eksportui;

               c)

               nekovinės paskirties transporto priemonių, pagamintų su balistine apsauga ar su vėliau įmontuota balistine apsauga, skirtų naudoti tik Europos Sąjungos ir jos valstybių narių personalo Sirijoje apsaugos tikslais, pardavimui, tiekimui, perdavimui ar eksportui;

               d)

               techninės pagalbos, tarpininkavimo paslaugų ir kitų paslaugų, susijusių su tokia įranga arba tokiomis programomis ir operacijomis, teikimui;

               e)

               finansavimo ir finansinės paramos, susijusių su tokia įranga arba tokiomis programomis ir operacijomis, teikimui,

         jeigu tokį eksportą, pagalbą ir paramą iš anksto patvirtino atitinkama kompetentinga institucija.
   2.   1 straipsnis netaikomas apsauginiams rūbams, įskaitant neperšaunamas liemenes ir karinius šalmus, kuriuos į Siriją laikinai ir tik asmeniniam naudojimui eksportuoja JT personalas, Europos Sąjungos ar jos valstybių narių personalas, žiniasklaidos atstovai, humanitarinę pagalbą bei pagalbą vystymuisi teikiantys darbuotojai bei su šia veikla susijęs personalas.
   3 straipsnis
   1.   Valstybės narės imasi būtinų priemonių, kad priede išvardytiems asmenims, kurie yra atsakingi už civilių gyventojų smurtines represijas Sirijoje, bei su jais susijusiems asmenims nebūtų leidžiama atvykti į jų teritorijas ar vykti per jas tranzitu.
   2.   1 dalis neįpareigoja valstybės narės atsisakyti įleisti į savo teritoriją savo piliečių.
   3.   1 dalis nedaro poveikio tiems atvejams, kai valstybė narė turi laikytis įsipareigojimo pagal tarptautinę teisę, būtent:

               a)

               kaip tarptautinės tarpvyriausybinės organizacijos priimančioji šalis;

               b)

               kaip JT rengiamos ar globojamos tarptautinės konferencijos priimančioji šalis;

               c)

               pagal daugiašalį susitarimą dėl privilegijų ir imunitetų; arba

               d)

               pagal 1929 m. Šventojo Sosto (Vatikano Miesto Valstybės) ir Italijos sudarytą Taikinimo sutartį (Laterano paktą).

         4.   3 dalis taikoma ir tais atvejais, kai valstybė narė yra Europos saugumo ir bendradarbiavimo organizacijos (toliau – ESBO) priimančioji šalis.
   5.   Taryba tinkamai informuojama apie visus atvejus, kai valstybė narė taiko išimtį pagal 3 arba 4 dalį.
   6.   Valstybės narės gali leisti taikyti pagal 1 dalį nustatytų priemonių išimtis, kai kelionė yra pateisinama dėl skubaus humanitarinio poreikio arba dėl dalyvavimo tarpvyriausybiniuose susitikimuose, įskaitant tuos, kuriuos remia Sąjunga arba kurių priimančioji šalis yra ESBO pirmininkaujanti valstybė narė, kuriuose vyksta politinis dialogas, kuriuo tiesiogiai propaguojami demokratija, žmogaus teisės ir teisinės valstybės principai Sirijoje.
   7.   Valstybė narė, ketinanti leisti taikyti 6 dalyje nurodytas išimtis, apie tai Tarybai praneša raštu. Laikoma, kad išimtį leidžiama taikyti, jeigu viena ar daugiau Tarybos narių per dvi darbo dienas nuo tada, kai buvo gautas pranešimas apie siūlomą išimtį, raštu nepareiškia prieštaravimo. Jeigu viena ar kelios Tarybos narės pareikštų prieštaravimą, Taryba kvalifikuota balsų dauguma gali nuspręsti leisti taikyti siūlomą išimtį.
   8.   Tais atvejais, kai pagal 3, 4, 6 ir 7 dalis valstybė narė leidžia priede išvardytiems asmenims atvykti į savo teritoriją arba vykti per ją tranzitu, leidimas galioja tik tuo tikslu, kuriam jis buvo suteiktas, ir tik tiems asmenims, kuriems jis suteiktas.
   4 straipsnis
   1.   Įšaldomos visos priede išvardytiems asmenims, kurie yra atsakingi už civilių gyventojų Sirijoje smurtines represijas, ir su jais susijusiems fiziniams ar juridiniams asmenims ir subjektams priklausančios, jų nuosavybės teise turimos, valdomos arba kontroliuojamos lėšos ir ekonominiai ištekliai.
   2.   Priede išvardytiems fiziniams ar juridiniams asmenims arba subjektams ar jų naudai nesudaroma galimybė nei tiesiogiai, nei netiesiogiai naudotis jokiomis lėšomis ar ekonominiais ištekliais.
   3.   Valstybės narės kompetentinga institucija gali leisti nutraukti tam tikrų lėšų arba ekonominių išteklių įšaldymą arba leisti jais naudotis tokiomis sąlygomis, kurios, jos nuomone, yra tinkamos, nustačiusi, kad atitinkamos lėšos ar ekonominiai ištekliai yra:

               a)

               būtini priede išvardytų asmenų ir jų išlaikomų šeimos narių pagrindiniams poreikiams tenkinti, įskaitant mokėjimus už maisto produktus, nuomą ar hipoteką, vaistus ir medicininį gydymą, mokesčius, draudimo įmokas ir mokesčius už komunalines paslaugas;

               b)

               skirti išimtinai pagrįstiems mokesčiams už profesines paslaugas sumokėti ir su teisinių paslaugų teikimu susijusioms išlaidoms kompensuoti;

               c)

               skirti išimtinai mokesčiams ar aptarnavimo mokesčiams už įprastą įšaldytų lėšų arba ekonominių išteklių laikymą ar tvarkymą sumokėti; arba

               d)

               būtini nenumatytoms išlaidoms padengti, su sąlyga, kad kompetentinga institucija apie priežastis, dėl kurių, jos nuomone, turėtų būti suteiktas specialus leidimas, kitų valstybių narių kompetentingai institucijai ir Komisijai pranešė ne vėliau kaip prieš dvi savaites iki leidimo suteikimo.

         Valstybė narė informuoja kitas valstybes nares ir Komisiją apie pagal šią dalį suteiktus leidimus.
   4.   Nukrypstant nuo 1 dalies, valstybės narės kompetentingos institucijos gali leisti nutraukti tam tikrų lėšų arba ekonominių išteklių įšaldymą, jei laikomasi šių sąlygų:

               a)

               lėšos arba ekonominiai ištekliai yra teismo, administracine ar arbitražo tvarka suvaržyti, kai toks suvaržymas nustatytas iki tos dienos, kurią 4 straipsnio 1 dalyje nurodytas fizinis ar juridinis asmuo arba subjektas buvo įtrauktas į priede esantį sąrašą, arba jei tos lėšos ar ekonominiai ištekliai yra teismo, administracinio ar arbitražo sprendimo, priimto iki tos dienos, objektas;

               b)

               lėšos ar ekonominiai ištekliai bus naudojami išimtinai reikalavimams, kurių vykdymas užtikrintas tokiu turto suvaržymu arba kurie pripažinti teisėtais tokiu sprendimu, tenkinti, laikantis taikomais įstatymais ir kitais teisės aktais, kuriais reglamentuojamos tokius reikalavimus keliančių asmenų teisės, nustatytų ribų;

               c)

               toks suvaržymas arba sprendimas nėra naudingas priede išvardytiems fiziniams ar juridiniams asmenims arba subjektams; ir

               d)

               tokio suvaržymo ar sprendimo pripažinimas neprieštarauja atitinkamos valstybės narės viešajai tvarkai.

         Valstybė narė informuoja kitas valstybes nares ir Komisiją apie pagal šią dalį suteiktus leidimus.
   5.   1 dalis neužkerta kelio tam, kad į sąrašą įtrauktas asmuo arba subjektas pervestų mokėtiną sumą pagal sutartį, sudarytą iki tokio asmens ar subjekto įtraukimo į priede pateiktą sąrašą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas asmuo arba subjektas.
   6.   2 dalis netaikoma į įšaldytas sąskaitas pervedamiems:

               a)

               palūkanoms arba kitoms su tomis sąskaitomis susijusioms pajamoms; arba

               b)

               mokėjimams pagal sutartis, susitarimus ar prievoles, sudarytas arba kilusias iki dienos, kurią toms sąskaitoms pradėtas taikyti šis sprendimas,

         jeigu tokioms palūkanoms, kitoms pajamoms ir mokėjimams toliau taikoma 1 dalis.
   5 straipsnis
   1.   Valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba sudaro priede pateiktą sąrašą ir jį iš dalies keičia.
   2.   Taryba tiesiogiai, jei adresas žinomas, arba viešai paskelbdama pranešimą, atitinkamam asmeniui arba subjektui praneša apie savo sprendimą, įskaitant įtraukimo į sąrašą priežastis, suteikdama tokiam asmeniui arba subjektui galimybę pateikti savo pastabas.
   3.   Jeigu pateikiama pastabų arba naujų esminių įrodymų, Taryba peržiūri savo sprendimą ir atitinkamai informuoja atitinkamą asmenį arba subjektą.
   6 straipsnis
   1.   Priede nurodomos atitinkamų asmenų ir subjektų įtraukimo į sąrašą priežastys.
   2.   Be to, priede pateikiama informacija, jei jos turima, būtina atitinkamų asmenų arba subjektų tapatybei nustatyti. Teikiant informaciją apie asmenis gali būti nurodomas vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, taip pat pareigos ar profesija. Teikiant informaciją apie subjektus gali būti nurodomas pavadinimas, registracijos vieta ir data, registracijos numeris ir veiklos vykdymo vieta.
   7 straipsnis
   Kad šiame sprendime nustatytų priemonių poveikis būtų kuo didesnis, Sąjunga skatina trečiąsias valstybes patvirtinti ribojamąsias priemones, kurios yra panašios į nustatytąsias šiame sprendime.
   8 straipsnis
   Šis sprendimas taikomas 12 mėnesių Jis nuolat peržiūrimas. Prireikus jis atnaujinamas arba iš dalies keičiamas, jeigu Taryba mano, kad jame numatyti tikslai nepasiekti.
   9 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gegužės 9 d.

            Tarybos vardu

            Pirmininkas

         MARTONYI J.

      PRIEDAS

         3 ir 4 straipsniuose nurodytų asmenų ir subjektų sąrašas

         Asmenys

                  Vardas, pavardė

                  Tapatybės nustatymo informacija

                  Priežastys

                  Įtraukimo į sąrašą data

                  1.

                  Maher Al-Assad

                  gimęs 1967 m. gruodžio 8 d.; diplomatinio paso Nr. 4138

                  Kariuomenės 4-osios divizijos vadas, „Baath“ partijos centrinės vadovybės narys, Respublikos gvardijos lyderis; pagrindinis represijų prieš manifestantus vadovas.

                  09.05.2011

                  2.

                  Ali Mamlouk

                  gimęs 1946 m. vasario 19 d. Damaske; diplomatinio paso Nr. 983

                  Žvalgybos tarnybos vadovas; Sirijos žvalgybos vadovas nuo 2005 m.; dalyvavo vykdant represijas prieš manifestantus.

                  09.05.2011

                  3.

                  Mohammad Ibrahim Al-Chaar

                  Vyriausybės vidaus reikalų ministras; dalyvavo vykdant represijas prieš manifestantus.

                  09.05.2011

                  4.

                  Atef Najib

                  Buvęs politinio saugumo vadovas Deroje; dalyvavo vykdant represijas prieš manifestantus.

                  09.05.2011

                  5.

                  Hafez Makhlouf

                  gimęs 1971 m. balandžio 2 d. Damaske; diplomatinio paso Nr. 2246

                  Pulkininkas, vadovaujantis vienam iš žvalgybos tarnybos skyrių (Generalinio žvalgybos direktorato Damasko padaliniui); Maher Al-Assad artimas asmuo; dalyvavo vykdant represijas prieš manifestantus.

                  09.05.2011

                  6.

                  Mohammed Dib Zeitoun

                  Politinio saugumo vadovas; dalyvavo vykdant represijas prieš manifestantus.

                  09.05.2011

                  7.

                  Amjad Al-Abbas

                  Politinio saugumo vadovas Banjase; dalyvavo vykdant represijas prieš manifestantus Baidoje.

                  09.05.2011

                  8.

                  Rami Makhlouf

                  gimęs 1969 m. liepos 10 d. Damaske, paso Nr. 454224

                  Sirijos verslininkas. Asmuo, susijęs su Maher Al-Assad; finansuoja režimą, leidžiantį imtis represijų prieš manifestantus.

                  09.05.2011

                  9.

                  Abd Al-Fatah Qudsiyah

                  Sirijos karinės žvalgybos vadovas; eidamas šias pareigas prisideda prie civilių gyventojų represijų.

                  09.05.2011

                  10.

                  Jamil Hassan

                  Sirijos oro pajėgų žvalgybos vadovas; eidamas šias pareigas prisideda prie civilių gyventojų represijų.

                  09.05.2011

                  11.

                  Rustum Ghazali

                  Sirijos karinės žvalgybos Damasko rajono padalinio vadovas; eidamas šias pareigas prisideda prie civilių gyventojų represijų.

                  09.05.2011

                  12.

                  Fawwaz Al-Assad

                  Prisideda prie civilių gyventojų represijų būdamas „Shabiha“ nereguliariųjų karinių pajėgų nariu.

                  09.05.2011

                  13.

                  Mundir Al-Assad

                  Prisideda prie civilių gyventojų represijų būdamas „Shabiha“ nereguliariųjų karinių pajėgų nariu.

                  09.05.2011


title: 2012/258/ES: 2012 m. balandžio 26 d. Europos centrinio banko sprendimas, kuriuo iš dalies keičiamas Sprendimas ECB/2010/22 dėl eurų banknotų gamintojams taikomos kokybės akreditacijos procedūros (ECB/2012/7)

text:
15.5.2012

               LT

               Europos Sąjungos oficialusis leidinys

               L 126/13

         EUROPOS CENTRINIO BANKO SPRENDIMAS
   2012 m. balandžio 26 d.
   kuriuo iš dalies keičiamas Sprendimas ECB/2010/22 dėl eurų banknotų gamintojams taikomos kokybės akreditacijos procedūros
   (ECB/2012/7)
   (2012/258/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 128 straipsnio 1 dalį,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 16 straipsnį,
   atsižvelgdama į 2010 m. lapkričio 25 d. Sprendimą ECB/2010/22 dėl eurų banknotų gamintojams taikomos kokybės akreditacijos procedūros (1), ypač į jo 2 straipsnio 4 dalį, 7 ir 10 straipsnius,
   kadangi:

               (1)

               vadovaudamasi Europos centrinių bankų sistemos ir Europos Centrinio Banko statuto 12 straipsnio 1 dalies antra pastraipa Valdančioji taryba perdavė Vykdomajai valdybai kompetenciją priimti sprendimus dėl akreditacijos pagal Sprendimo ECB/2010/22 2 straipsnio 4 dalį;

               (2)

               siekiant pagreitinti prašymų suteikti kokybės akreditaciją apdorojimą, taip užtikrinant, kad akreditacija bus suteikta, atnaujinta ar pratęsta laiku, ir palengvinti Europos Centrinio Banko (ECB) vykdomosios valdybos administracinę naštą, reikėtų iš dalies pakeisti Sprendime ECB/2010/22 nustatytą kokybės akreditacijos suteikimo, atnaujinimo ir pratęsimo procedūrą;

               (3)

               siekiant šio tikslo, Vykdomoji valdyba turėtų turėti galimybę vienam ar daugiau savo narių perduoti kompetenciją priimti įprastus sprendimus dėl akreditacijos. Tačiau toks perdavimas nebus taikomas kompetencijai suteikti išimtis, atmesti prašymus dėl akreditacijos, sustabdyti ar panaikinti akreditaciją;

               (4)

               todėl reikėtų atitinkamai iš dalies pakeisti Sprendimą ECB/2010/22,

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2010/22 2 straipsnio 4 dalis pakeičiama taip:

      „4.   Vykdomoji valdyba, atsižvelgdama į Banknotų komiteto nuomonę, yra kompetentinga priimti visus sprendimus, susijusius su gamintojo kokybės akreditacija. Apie juos ji informuoja Valdančiąją tarybą. Vykdomoji valdyba gali nuspręsti vienam ar daugiau savo narių perduoti įgaliojimus suteikti, atnaujinti arba pratęsti tokią akreditaciją pagal 3 straipsnio 4 dalį, 4 straipsnio 3 dalį, 7 ir 10 straipsnius.“

   2 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2012 m. balandžio 26 d.

            ECB Pirmininkas

         Mario DRAGHI

      (1)  OL L 330, 2010 12 15, p. 14.


title: 2011/387/ES: 2011 m. birželio 28 d. Tarybos sprendimas dėl automatinio keitimosi transporto priemonių registracijos duomenimis su Slovėnija pradžios

text:
1.7.2011

               LT

               Europos Sąjungos oficialusis leidinys

               L 173/9

         TARYBOS SPRENDIMAS
   2011 m. birželio 28 d.
   dėl automatinio keitimosi transporto priemonių registracijos duomenimis su Slovėnija pradžios
   (2011/387/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               Pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami.

               (2)

               Todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas.

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais.

               (4)

               Vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir, kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus.

               (5)

               Slovėnija atsakė į klausimyno apie duomenų apsaugą ir klausimyno apie transporto priemonių registracijos duomenis klausimus.

               (6)

               Slovėnija sėkmingai atliko bandomąjį sistemos patikrinimą su Nyderlandais, kad būtų įvertinti klausimyno apie transporto priemonių registracijos duomenis rezultatai.

               (7)

               Slovėnijoje buvo surengtas vertinimo vizitas, o Belgijos ir Nyderlandų vertinimo grupė parengė šio vertinimo vizito ataskaitą bei ją pateikė atitinkamai Tarybos darbo grupei, kad būtų įvertintas klausimynas apie transporto priemonių registracijos duomenis.

               (8)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir transporto priemonių registracijos duomenų sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės transporto priemonių registracijos duomenų paieškos srityje Slovėnija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 12 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. birželio 28 d.

            Tarybos vardu

            Pirmininkas

         FAZEKAS S.

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2009/208/EB: 2008 m. balandžio 22 d. Europos Parlamento sprendimas dėl Europos narkotikų ir narkomanijos stebėsenos centro 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/141

      EUROPOS PARLAMENTO SPRENDIMAS

   2008 m. balandžio 22 d.
   dėl Europos narkotikų ir narkomanijos stebėsenos centro 2006 finansinių metų sąskaitų uždarymo
   (2009/208/EB)
   EUROPOS PARLAMENTAS,
   atsižvelgdamas į Europos narkotikų ir narkomanijos stebėsenos centro 2006 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (4), ypač į jo 15 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A6–0116/2008),

               1.

               pažymi, kad Europos narkotikų ir narkomanijos stebėsenos centro galutinės metinės ataskaitos pridėtos prie Audito Rūmų ataskaitos;

               2.

               pritaria Europos narkotikų ir narkomanijos stebėsenos centro 2006 finansinių metų sąskaitų uždarymui;

               3.

               paveda Pirmininkui perduoti šį sprendimą Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 67.

      (2)  OL C 309, 2007 12 19, p. 128.

      (3)  OL L 248, 2002 9 16, p. 1.

      (4)  OL L 376, 2006 12 27, p. 1.

      (5)  OL L 357, 2002 12 31, p. 72.


title: 2011/585/ES: 2011 m. gegužės 10 d. Europos Parlamento sprendimas dėl Europos vaistų agentūros 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/180

         EUROPOS PARLAMENTO SPRENDIMAS
   2011 m. gegužės 10 d.
   dėl Europos vaistų agentūros 2009 finansinių metų sąskaitų uždarymo
   (2011/585/ES)
   EUROPOS PARLAMENTAS,

               —

               atsižvelgdamas į Europos vaistų agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 726/2004, įsteigiantį Europos vaistų agentūrą (3), ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0153/2011),

               1.

               atideda Europos vaistų agentūros 2009 finansinių metų sąskaitų uždarymą;

               2.

               paveda Pirmininkui perduoti šį sprendimą Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 28.

      (2)  OL L 248, 2002 9 16, p. 1.

      (3)  OL L 136, 2004 4 30, p. 1.

      (4)  OL L 357, 2002 12 31, p. 72.


title: 2013/152/ES: 2013 m. kovo 21 d. Tarybos sprendimas dėl automatinio keitimosi DNR duomenimis Maltoje pradžios

text:
26.3.2013

               LT

               Europos Sąjungos oficialusis leidinys

               L 86/20

         TARYBOS SPRENDIMAS
   2013 m. kovo 21 d.
   dėl automatinio keitimosi DNR duomenimis Maltoje pradžios
   (2013/152/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 2 straipsnio 3 dalį ir 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaudamasi Sprendimo 2008/615/TVR 36 straipsnio 2 dalimi, Malta pranešė Tarybos Generaliniam sekretoriatui apie nacionalines DNR analizės duomenų rinkmenas, kurioms taikomi Sprendimo 2008/615/TVR 2–6 straipsniai, ir apie to sprendimo 3 straipsnio 1 dalyje nurodytas automatinės paieškos sąlygas;

               (5)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (6)

               Malta atsakė į klausimyno apie duomenų apsaugą ir klausimyno apie keitimąsi DNR duomenimis klausimus;

               (7)

               Malta sėkmingai atliko bandomąjį sistemos patikrinimą su Austrija;

               (8)

               Maltoje buvo surengtas vertinimo vizitas, o Austrijos vertinimo grupė parengė šio vertinimo vizito ataskaitą ir pateikė ją atitinkamai Tarybos darbo grupei;

               (9)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi DNR duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės DNR duomenų paieškos ir lyginimo srityje Malta visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 3 ir 4 straipsnius.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. kovo 21 d.

            Tarybos vardu

            Pirmininkas

         P. HOGAN

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2007/142/EB: 2007 m. vasario 28 d. Komisijos sprendimas, įsteigiantis Bendrijos veterinarinių nepaprastųjų padėčių grupę, padėsiančią Komisijai valstybėms narėms ir trečiosioms šalims teikti pagalbą veterinariniais klausimais, susijusiais su tam tikromis gyvūnų ligomis

text:
1.3.2007

               LT

               Europos Sąjungos oficialusis leidinys

               L 62/27

      KOMISIJOS SPRENDIMAS

   2007 m. vasario 28 d.
   įsteigiantis Bendrijos veterinarinių nepaprastųjų padėčių grupę, padėsiančią Komisijai valstybėms narėms ir trečiosioms šalims teikti pagalbą veterinariniais klausimais, susijusiais su tam tikromis gyvūnų ligomis
   (2007/142/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Tam tikrų gyvūnų ligų protrūkio arba įtariamo jų buvimo atveju Komisija turi padėti valstybėms narėms ir trečiosioms šalims teikdama kompetentingas konsultacijas veterinarinės epidemiologijos srityje. Klausimas dėl galimybės gauti konsultacijas veterinarinės epidemiologijos srityje buvo iškeltas Žemės ūkio ir žvejybos tarybos posėdyje.

               (2)

               Kad Komisija galėtų vykdyti savo funkcijas, jai būtina turėti galimybę greitai pasinaudoti tinkama technine patirtimi, ypač didelio mąsto gyvūnų ligų protrūkių atveju.

               (3)

               Perduoti patirtį ir teikti pagalbą būtų galima veiksmingiau, jei būtų įsteigta specializuota ekspertų grupė, pavyzdžiui Bendrijos veterinarinių nepaprastųjų padėčių grupė, kurios nariai būtų pasiekiami Komisijai paprašius. Reikėtų įsteigti tokią grupę ir nustatyti jos funkcijas.

               (4)

               Kad Bendrijos veterinarinių nepaprastųjų padėčių grupė galėtų Komisijai teikti reikiamą techninę veterinarinę pagalbą, jos nariai gali būti siunčiami į valstybes nares arba trečiąsias šalis. Tokiu atveju grupės nariai turėtų veikti kartu su atitinkamos valstybės narės arba trečiosios šalies kompetentingomis institucijomis.

               (5)

               Bendrijos veterinarinių nepaprastųjų padėčių grupė turėtų dirbti, jei reikia, glaudžiai bendradarbiaudama su kitomis tarptautinėmis ekspertų grupėmis, pavyzdžiui, Europos ligų prevencijos ir kontrolės centru (ECDC), Pasaulio gyvūnų sveikatos organizacija (OIE), Maisto ir žemės ūkio organizacija (FAO) ir Pasaulio sveikatos organizacija (PSO), siekiant užtikrinti, kad turima techninė patirtis būtų naudojama veiksmingiausiu būdu.

         NUSPRENDĖ:
   1 straipsnis
   1.   Įsteigiama iš ekspertų sudaryta Bendrijos veterinarinių nepaprastųjų padėčių grupė (toliau – grupė), teikianti techninę veterinarinę pagalbą, susijusią su ligų (toliau – ligos), išvardytų Tarybos direktyvos 82/894/EEB (1) I priede, apie kurias reikia pranešti, kontrolės priemonėmis.
   2.   Grupės nariais skiriami veterinarinės epidemiologijos, virologijos, gyvūnijos, ligų likvidavimo programų valdymo, laboratorinės diagnostikos, veterinarinių paslaugų organizavimo ir reguliavimo sistemos, pranešimo apie riziką, valdymo arba bet kurių kitų atitinkamų gyvūnų ligų kontrolės sričių ekspertai.
   2 straipsnis
   1.   Ši grupė padeda Komisijai techniniais veterinariniais klausimais, susijusiais su gyvūnų ligų kontrolės priemonėmis, kurių reikia imtis ligų protrūkio ar jų įtariamo jų buvimo atveju.
   Pirmiausia tokią pagalbą sudaro:

               a)

               mokslinė, techninė ir valdymo pagalba vietoje dėl ligų stebėjimo, stebėsenos, kontrolės ir likvidavimo, glaudžiai bendradarbiaujant su valstybės narės arba trečiosios šalies kompetentingomis institucijomis, sprendžiančiomis su atitinkamos ligos protrūkiu ar įtariamu buvimu susijusius klausimus;

               b)

               konkrečios mokslinės konsultacijos dėl tinkamų diagnostikos metodų ir epidemiologinių tyrimų, teikiamos suderinus su Bendrijos etaloninėmis laboratorijomis, išvardytomis Europos Parlamento ir Tarybos reglamento (EB) Nr. 882/2004 (2) VII priede, ir, jei reikia, su kitomis laboratorijomis;

               c)

               konkreti pagalba, užtikrinanti valstybių narių ir trečiųjų šalių veterinarinių tarnybų bei atitinkamų Bendrijos etaloninių laboratorijų, išvardytų Reglamento (EB) Nr. 882/2004 VII priede, ir, jei reikia, kitų laboratorijų bendradarbiavimą.

         2.   Komisija gali savo tinklavietėje paskelbti suvestinę ataskaitą apie grupės veiklą ir visas išvadas arba darbo dokumentus apie grupės veiklą.
   3 straipsnis
   1.   Kiekvienais metais ne vėliau nei birželio mėn. 1 d., o pirmą kartą ne vėliau nei per 30 dienų nuo šio sprendimo paskelbimo Europos Sąjungos oficialiajame leidinyje dienos, valstybės narės Komisijai pateikia ekspertų, kuriuos jos siūlo paskirti grupės nariais kitiems kalendoriniams metams, sąrašą.
   Šiuo tikslu valstybės narės pateikia visą reikiamą informaciją apie kiekvieno siūlomo paskirti eksperto profesinį išsilavinimą ir kompetencijos sritis.
   2.   Grupės narius skiria Komisija iš valstybių narių siūlomų ekspertų.
   Kiekvienais metais, ne vėliau kaip lapkričio mėn. 1 d., Komisija per Maisto grandinės ir gyvūnų sveikatos nuolatinį komitetą informuoja valstybes nares apie atnaujintą grupės narių sąrašą.
   Komisija šį atnaujintą sąrašą paskelbia savo tinklavietėje.
   Narių pavardžių sąrašai sudaromi, tvarkomi ir skelbiami pagal Europos Parlamento ir Tarybos reglamento (EB) Nr. 45/2001 (3) nuostatas.
   Nariai, kurie nebegali veiksmingai dalyvauti grupės veikloje, arba kurie atsistatydina arba nesilaiko šio sprendimo 4 straipsnyje arba Europos bendrijos steigimo sutarties 287 straipsnyje nustatytų taisyklių, yra pakeičiami kitais.
   4 straipsnis
   Grupė laikosi Komisijos tarnybų nustatytų darbo tvarkos taisyklių, kurios yra sudarytos remiantis standartinėmis ekspertų grupėms taikomomis darbo tvarkos taisyklėmis.
   Šios darbo tvarkos taisyklės skelbiamos Komisijos tinklavietėje.
   5 straipsnis
   Grupės nariai:

               a)

               Komisijai paprašius, yra pasiekiami bet kuriuo metu be išankstinio įspėjimo;

               b)

               neskleidžia grupės darbo metu gautos informacijos, jei jiems pranešama, kad ši informacija yra konfidenciali.

         6 straipsnis
   Grupės nariams skiriamas atlygis už jų dalyvavimą grupės veikloje vietoje ir už grupės vadovo arba pranešėjo darbą tam tikru pavestu klausimu, kaip numatyta šio sprendimo priede.
   Kelionės ir pragyvenimo išlaidas kompensuoja Komisija pagal Europos Komisijos Individualių išmokų administravimo ir mokėjimo biuro „Ekspertų skyriaus“ išorės ekspertams taikomas kelionės, pragyvenimo ir kitų išlaidų kompensavimo taisykles.

      Priimta Briuselyje, 2007 m. vasario 28 d.

            Komisijos vardu

         Markos KYPRIANOU

            Komisijos narys

      (1)  OL L 378, 1982 12 31, p. 58.

      (2)  OL L 165, 2004 4 30, p. 1.

      (3)  OL L 8, 2001 1 12, p. 1.

      PRIEDAS
      ATLYGIAI
      Grupės nariams skiriamas atlygis už jų dalyvavimą grupės veikloje toliau nurodyta tvarka:

                  Už dalyvavimą grupės veikloje vietoje:

                              —

                              300 EUR už visą darbo dieną arba 150 EUR už dalyvavimą grupės veikloje iš ryto, po pietų arba išorės posėdyje, kuriame dalyvaujama ryšium su grupės darbu.

                  Už grupės vadovo arba pranešėjo darbą klausimu, reikalaujančiu ne mažiau kaip vienos dienos darbo (su išankstiniu Komisijos rašytiniu sutikimu):

                              —

                              300 EUR.


title: 2015 m. vasario 12 d. Europos Centrinio Banko sprendimas (ES) 2015/716, kuriuo iš dalies keičiamas Sprendimas ECB/2004/2 dėl Europos Centrinio Banko darbo reglamento patvirtinimo (ECB/2015/8)

text:
5.5.2015

               LT

               Europos Sąjungos oficialusis leidinys

               L 114/11

         EUROPOS CENTRINIO BANKO SPRENDIMAS (ES) 2015/716
   2015 m. vasario 12 d.
   kuriuo iš dalies keičiamas Sprendimas ECB/2004/2 dėl Europos Centrinio Banko darbo reglamento patvirtinimo (ECB/2015/8)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą (toliau – ECBS statutas), ypač į jo 12 straipsnio 3 dalį,
   kadangi:

               (1)

               siekiant atsižvelgti į ypatingus neprieštaravimo procedūros pagal Tarybos reglamento (ES) Nr. 1024/2013 (1) 26 straipsnio 8 dalį poreikius, reikia patikslinti taisykles, reglamentuojančias Valdančiosios tarybos sprendimų priėmimo rašytine procedūra procesą, kaip išsamiau apibrėžta Europos Centrinio Banko darbo reglamento 13g, 13h ir 13i straipsniuose;

               (2)

               rašytinės procedūros pagal Europos Centrinio Banko darbo reglamento 13g–13i straipsnius atveju ir atsižvelgiant į konkrečius juose nustatytus terminus, tikslinga nustatyti daugiausia penkių darbo dienų laikotarpį kiekvieno Valdančiosios tarybos nario svarstymams, kad Valdančiosios tarybos nariai, vadovaudamiesi reglamento (ES) Nr. 1024/2013 26 straipsnio 8 dalimi, galėtų susitarti dėl bet kokio galimo prieštaravimo, įskaitant rašytinį paaiškinimą, dėl sprendimo projekto neviršijant dešimties darbo dienų laikotarpio;

               (3)

               pagal ECBS statuto 10 straipsnio 2 dalį Valdančiosios tarybos nariai turi teisę balsuoti tik dalyvaudami asmeniškai. Tai svarbus Valdančiosios tarybos narių nepriklausomumo elementas, kadangi jie yra nariai ex officio ir balsuojant negali būti pakeičiami kitu asmeniu, išskyrus atvejus, kai narys negali dalyvauti posėdžiuose ilgesnį laiką, kaip apibrėžta ECBS statuto 10 straipsnio 2 dalyje. Valdančiosios tarybos nario balsas ar pastabos dėl turinio, kurie yra perduodami elektroniniu būdu Valdančiosios tarybos sprendimus priimant rašytine procedūra, neturi būti fiziškai pasirašyti šio Valdančiosios tarybos nario. Tai atitinka ECBS statuto 10 straipsnio 2 dalies reikalavimus;

               (4)

               tais atvejais, kai nėra įmanoma elektroniniu būdu pateikti Valdančiosios tarybos nario balso ar pastabų, toks Valdančiosios tarybos narys gali tiesiogiai įgalioti kitą asmenį pasirašyti balsą arba pastabas dėl turinio. Toks įgalioto asmens parašas tik patvirtina, kad tai yra atitinkamo Valdančiosios tarybos nario asmeniškai išreikštas balsas ar pastabos;

               (5)

               Sprendimas ECB/2004/2 (2) turėtų būti iš dalies pakeistas siekiant atsižvelgti į šiuos pokyčius,

         PRIĖMĖ ŠĮ SPRENDIMĄ:
   1 straipsnis
   Europos Centrinio Banko darbo reglamento dalinis pakeitimas
   Spredimas ECB/2004/2 iš dalies keičiamas taip:

               1.

               4 straipsnio 7 dalis pakeičiama taip:
               „Jeigu kitaip nenumatyta 4 straipsnio 8 dalyje, sprendimai taip pat gali būti priimami rašytine procedūra, nebent tam prieštarautų bent trys Valdančiosios tarybos nariai. Reikalavimai rašytinei procedūrai yra: i) paprastai ne mažiau kaip penkios darbo dienos kiekvieno Valdančiosios tarybos nario svarstymams; ii) kiekvieno Valdančiosios tarybos nario (arba jo (jos) pakaitinio asmens pagal 4 straipsnio 4 dalį) tiesiogiai išreikštas ar numanomas asmeninis patvirtinimas ir iii) įrašas apie kiekvieną tokį sprendimą artimiausio Valdančiosios tarybos posėdžio protokole. Sprendimus, kuriuos reikia priimti rašytine procedūra, patvirtina Valdančiosios tarybos nariai, patvirtinimo metu turintys balsavimo teisę.“

               2.

               4 straipsnis papildomas šiomis dalimis:

                           „4.8

                           13g–13i straipsnių taikymo srityje sprendimai taip pat gali būti priimami rašytine procedūra, nebent tam prieštarautų bent penki Valdančiosios tarybos nariai. Reikalavimai rašytinei procedūrai yra daugiausia penkios, o 13h straipsnio atveju – dvi darbo dienos kiekvieno Valdančiosios tarybos nario svarstymams.

                           4.9

                           Bet kurios rašytinės procedūros atveju Valdančiosios tarybos narys (arba jų pakaitinis asmuo pagal 4 straipsnio 4 dalį) gali tiesiogiai įgalioti kitą asmenį pasirašyti jo balsą arba pastabas dėl turinio, patvirtintus jo asmeniškai.“

         2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Frankfurte prie Maino 2015 m. vasario 12 d.

            ECB Pirmininkas

         Mario DRAGHI

      (1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

      (2)  2004 m. vasario 19 d. Sprendimas ECB/2004/2 dėl Europos Centrinio Banko darbo reglamento patvirtinimo (OL L 80, 2004 3 18, p. 33).


title: 2012/657/ES: 2012 m. spalio 22 d. Tarybos sprendimas, kuriuo skiriamas Regionų komiteto Austrijai atstovaujantis narys ir Austrijai atstovaujantis pakaitinis narys

text:
24.10.2012

               LT

               Europos Sąjungos oficialusis leidinys

               L 294/8

         TARYBOS SPRENDIMAS
   2012 m. spalio 22 d.
   kuriuo skiriamas Regionų komiteto Austrijai atstovaujantis narys ir Austrijai atstovaujantis pakaitinis narys
   (2012/657/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Markus LINHART kadencijai tapo laisva Regionų komiteto nario vieta;

               (3)

               Hannes WENINGER paskyrus Regionų komiteto nariu taps laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Hannes WENINGER, Geschäftsführender Gemeinderat und Abgeordneter zum Nationalrat

                     ir

               b)

               pakaitiniu nariu:

                           —

                           Markus LINHART, Bürgermeister.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 22 d.

            Tarybos vardu

            Pirmininkas

         S. ALETRARIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2012/553/ES, Euratomas: 2012 m. gegužės 10 d. Europos Parlamento sprendimas dėl Europos Sąjungos 2010 finansinių metų bendrojo biudžeto sąskaitų uždarymo, III skirsnis – Komisija

text:
17.10.2012

               LT

               Europos Sąjungos oficialusis leidinys

               L 286/98

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos 2010 finansinių metų bendrojo biudžeto sąskaitų uždarymo, III skirsnis – Komisija
   (2012/553/ES, Euratomas)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0256/2011) (2),

               —

               atsižvelgdamas į Komisijos ataskaitą dėl tolesnių veiksmų, susijusių su 2009 finansinių metų biudžeto įvykdymo patvirtinimu (COM(2011) 736), ir į Komisijos tarnybų darbo dokumentus, pridėtus prie tos ataskaitos (SEC(2011) 1350 ir SEC(2011) 1351),

               —

               atsižvelgdamas į 2011 m. birželio 1 d. Komisijos komunikatą „Komisijos 2010 m. rezultatų valdymo srityje apibendrinimas“ (COM(2011) 323),

               —

               atsižvelgdamas į Komisijos metinę 2010 m. atlikto vidaus audito ataskaitą biudžeto įvykdymą tvirtinančiai institucijai (COM(2011) 643) ir į Komisijos tarnybų darbo dokumentą, pridėtą prie tos ataskaitos (SEC(2011) 1189),

               —

               atsižvelgdamas į Audito Rūmų 2010 finansinių metų metinę biudžeto įvykdymo ataskaitą su institucijų atsakymais (3) ir į Audito Rūmų specialiąsias ataskaitas,

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2012 m. vasario 21 d. Tarybos rekomendaciją dėl patvirtinimo, kad Komisija įvykdė Europos Sąjungos 2010 finansinių metų bendrąjį biudžetą (06081/1/2012 – C7-0053/2012), ir atkreipdamas dėmesį į tai, kad pirmą kartą Jungtinė Karalystė, Nyderlandai ir Švedija nerekomendavo patvirtinti biudžeto įvykdymo,

               —

               atsižvelgdamas į 2012 m. vasario 21 d. Tarybos rekomendaciją dėl patvirtinimo, kad vykdomosios įstaigos įvykdė 2010 finansinių metų biudžetą (06084/2012 – C7-0052/2012),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius ir į Europos atominės energijos bendrijos steigimo sutarties 106a straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 55, 145, 146 ir 147 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (6), ypač į jo 14 straipsnio 2 ir 3 dalis,

               —

               atsižvelgdamas į Darbo tvarkos taisyklių 76 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A7-0098/2012),

               A.

               kadangi pagal Sutarties dėl Europos Sąjungos veikimo 318 straipsnį Komisija pateikia biudžeto vykdymo ataskaitas ir parengia Sąjungos turto ir įsipareigojimų finansinę ataskaitą;

               1.

               pritaria Europos Sąjungos 2010 finansinių metų bendrojo biudžeto sąskaitų uždarymui;

               2.

               išdėsto savo pastabas rezoliucijoje, kuri yra neatskiriama jo sprendimų dėl Europos Sąjungos 2010 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis ir savo 2012 m. gegužės 10 d. rezoliucijoje dėl Audito Rūmų specialiųjų ataskaitų vykdant Komisijos 2010 m. biudžeto įvykdymo patvirtinimo procedūrą (7);

               3.

               paveda Pirmininkui perduoti šį sprendimą Tarybai, Komisijai, Europos Sąjungos Teisingumo Teismui, Audito Rūmams ir Europos investicijų bankui bei pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.

      (6)  OL L 11, 2003 1 16, p. 1.

      (7)  Priimti tekstai, P7_TA(2012)0154 (žr. šio Oficialiojo leidinio p. 68).


title: 2008/79/EB,Euratomas: 2007 m. gruodžio 20 d. Tarybos sprendimas dėl Protokolo dėl Teisingumo Teismo statuto pakeitimo

text:
29.1.2008

               LT

               Europos Sąjungos oficialusis leidinys

               L 24/42

      TARYBOS SPRENDIMAS

   2007 m. gruodžio 20 d.
   dėl Protokolo dėl Teisingumo Teismo statuto pakeitimo
   (2008/79/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 245 straipsnio antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 160 straipsnio antrą pastraipą,
   atsižvelgdama į 2007 m. liepos 11 d. Teisingumo Teismo prašymą,
   atsižvelgdama į 2007 m. lapkričio 20 d. Komisijos nuomonę,
   atsižvelgdama į 2007 m. lapkričio 29 d. Europos Parlamento nuomonę,
   kadangi:
   reikėtų numatyti galimybę nukrypti nuo tam tikrų Protokolo dėl Teisingumo Teismo statuto nuostatų, susijusių su procedūra, pagal kurią siekiama įvesti prejudicinių sprendimų priėmimo skubos tvarka procedūrą, taikomą prejudiciniams sprendimams, susijusiems su laisvės, saugumo ir teisingumo erdve, taip pat siekiant užtikrinti tinkamą tvarką tikslinga leidžiančioje nukrypti nuostatoje nurodyti Teisingumo Teismo procedūros reglamente numatytą pagreitintą procedūrą,
   NUSPRENDĖ
   1 straipsnis
   Protokolas dėl Teisingumo Teismo statuto iš dalies keičiamas taip: Po 23 straipsnio įrašomas šis straipsnis:

      „23a straipsnis
      Procedūros reglamente gali būti numatyta pagreitinta procedūra, o prašymų priimti prejudicinius sprendimus, susijusius su laisvės, saugumo ir teisingumo erdve, atvejais – sprendimo priėmimo skubos tvarka procedūra.
      Šiose procedūrose gali būti numatytas trumpesnis nei 23 straipsnyje numatytas pareiškimų arba rašytinių pastabų pateikimo terminas ir, nukrypstant nuo 20 straipsnio ketvirtos pastraipos, – generalinio advokato išvadų nepateikimas.
      Be to, sprendimo priėmimo skubos tvarka procedūroje gali būti numatyta, kad ribojama, kurioms šalims ir kitiems suinteresuotiesiems asmenims, nurodytiems 23 straipsnyje, leidžiama pateikti pareiškimus arba rašytines pastabas, o ypatingos skubos atvejais – kad praleidžiama rašytinė proceso dalis.“

   2 straipsnis
   Šis sprendimas įsigalioja antro mėnesio po jo paskelbimo Europos Sąjungos oficialiajame leidinyje pirmą dieną.

      Priimta Briuselyje, 2007 m. gruodžio 20 d.

            Tarybos vardu

            Pirmininkas

         F. NUNES CORREIA


title: 2010/1/: 2009 m. gruodžio 23 d. Komisijos sprendimas dėl Europos mokslo etikos ir naujų technologijų grupės įgaliojimų pratęsimo

text:
5.1.2010

               LT

               Europos Sąjungos oficialusis leidinys

               L 1/8

         KOMISIJOS SPRENDIMAS
   2009 m. gruodžio 23 d.
   dėl Europos mokslo etikos ir naujų technologijų grupės įgaliojimų pratęsimo
   (2010/1/ES)
   EUROPOS KOMISIJA,
   atsižvelgdama į Europos Sąjungos sutartį ir Sutartį dėl Europos Sąjungos veikimo,
   kadangi:

               (1)

               Nusprendusi Bendrijos mokslinių tyrimų ir technologijų plėtros politikos sprendimų priėmimo proceso metu vadovautis etika, Europos Komisija 1991 m. lapkričio mėn. sukūrė Europos patarėjų grupę dėl etinių biotechnologijų padarinių.

               (2)

               1997 m. gruodžio 16 d. Komisija nusprendė Europos patarėjų grupę dėl etinių biotechnologijų padarinių pakeisti Europos mokslo etikos ir naujų technologijų grupe, išplečiant jos įgaliojimus visose mokslo ir technologijų taikymo srityse.

               (3)

               2001 m. kovo 26 d. Komisijos sprendimu Europos mokslo etikos ir naujų technologijų grupės įgaliojimai buvo šiek tiek pakeisti ir pratęsti ketverių metų laikotarpiui (C(2001) 691).

               (4)

               Dabartiniai Europos mokslo etikos ir naujų technologijų grupės įgaliojimai buvo patvirtinti 2005 m. gegužės 11 d. (Komisijos sprendimas 2005/383/EB) (1) ir pratęsti Komisijos sprendimu 2009/757/EB (2).

               (5)

               Todėl dabar tikslinga grupės įgaliojimus pratęsti penkerių metų laikotarpiui ir paskirti naujus narius, tačiau šis sprendimas neapriboja galimybės naujajai Komisijai persvarstyti įgaliojimų pagrindo.

               (6)

               Šiuo sprendimu pakeičiamas Sprendimas 2009/757/EB,

         PRIĖMĖ ŠĮ SPRENDIMĄ:
   1 straipsnis
   Komisija priėmė sprendimą pratęsti Europos mokslo etikos ir naujų technologijų grupės įgaliojimus penkerių metų laikotarpiui.
   2 straipsnis
   Užduotis
   Europos mokslo etikos ir naujų technologijų grupės užduotis yra patarti Komisijai mokslo etikos ir naujų technologijų klausimais Komisijos prašymu arba pačios Grupės iniciatyva. Parlamentas ir Taryba gali atkreipti Komisijos dėmesį į jų manymu etikos atžvilgiu svarbius klausimus. Norėdama sužinoti grupės nuomonę Komisija nustato jos pateikimo terminą.
   3 straipsnis
   Sudėtis, kandidatūrų iškėlimas ir paskyrimas
   1.   Europos mokslo etikos ir naujų technologijų grupės narius skiria Komisijos pirmininkas.
   2.   Laikomasi šių taisyklių:

               —

               Nariai yra skiriami ad personam. Nariai dirba kaip individualūs asmenys ir pataria Komisijai nepriklausomai nuo išorės įtakos. Europos mokslo etikos ir naujų technologijų grupė yra nepriklausomas pliuralistinis ir daugiašakis subjektas.

               —

               Europos mokslo etikos ir naujų technologijų grupę sudaro iki 15 narių.

               —

               Kiekvienas grupės narys skiriamas penkerių metų kadencijai. Kadencija gali būti pratęsta ne daugiau kaip du kartus.

               —

               Europos mokslo etikos ir naujų technologijų grupės narių kandidatūros yra iškeliamos ir atrenkamos remiantis atviru kvietimu pareikšti susidomėjimą. Kitais kanalais gauti prašymai atrankos metu taip pat apsvarstomi.

               —

               Narių sąrašą Komisija skelbia Europos Sąjungos oficialiajame leidinyje.

               —

               Nariais nepaskirti tinkami kandidatai įtraukiami į rezervo sąrašą.

               —

               Prie grupės darbo nebegalinčius veiksmingai prisidėti arba atsistatydinusius narius Pirmininkas gali keisti pavaduojančiu nariu iš rezervo sąrašo iki pirminio nario įgaliojimų pabaigos.

         4 straipsnis
   Veikla
   1.   Europos mokslo etikos ir naujų technologijų grupės nariai iš savo tarpo kadencijos laikotarpiui išsirenka pirmininką ir pirmininko pavaduotoją.
   2.   Grupės darbo programą (taip pat etikos peržiūrą, kurią, pasinaudodama iniciatyvos teise, pasiūlo grupė) tvirtina Komisijos pirmininkas. Komisijos Europos politinių patarėjų biuras, glaudžiai bendradarbiaudamas su Europos mokslo etikos ir naujų technologijų grupės pirmininku, organizuoja grupės ir jos sekretoriato darbą.
   3.   Europos mokslo etikos ir naujų technologijų grupės posėdžiai yra uždari. Ne posėdžių metu grupė gali aptarinėti savo darbą su atitinkamais Komisijos departamentais arba kviesti NVO atstovus ar organizacijas apsikeisti nuomonėmis. Atitinkamos Komisijos tarnybos yra supažindinamos su Europos mokslo etikos ir naujų technologijų grupės darbotvarke.
   4.   Grupės susitikimai vyksta Komisijos būstinėje laikantis Komisijos nustatytos tvarkos ir grafiko. Europos mokslo etikos ir naujų technologijų grupės susitikimai vyksta mažiausiai 6 kartus per 12 mėnesių laikotarpį ir sudaro apie 12 darbo dienų per metus. Nariai turėtų dalyvauti bent keturiuose susitikimuose per metus.
   5.   Rengdama nuomones ir neviršydama šiems veiksmams skirtų išteklių ribų grupė:

               —

               gali kviesti kompetentingus ekspertus konsultacijoms, jei tai yra naudinga ir (arba) būtina grupės veiklai vykdyti,

               —

               gali inicijuoti tyrimus būtinai mokslinei ir techninei informacijai rinkti,

               —

               gali sudaryti darbo grupes konkretiems klausimams svarstyti,

               —

               organizuoja viešas diskusijas, siekiant skatinti dialogą su visuomene ir didinti kiekvienos pateikiamos nuomonės skaidrumą,

               —

               artimai bendradarbiauja su Komisijos departamentais, susijusiais su grupės nagrinėjamu klausimu,

               —

               gali užmegzti artimus ryšius su įvairių Europos Sąjungos ir šalių kandidačių etikos organizacijų atstovais.

         6.   Kiekviena nuomonė skelbiama nedelsiant po jos priėmimo. Jeigu nuomonei nėra pritariama vienbalsiai, kartu pateikiama ir skirtinga nuomonė. Jei vykdant veiklą reikalingas greitesnis atsakymas konkrečiu klausimu, Grupė parengia trumpą pareiškimą ir, jei reikia, atlieka išsamų tyrimą, taip pat užtikrindama, kad būtų laikomasi skaidrumo principo, kaip ir rengiant bet kokią nuomonę. Europos mokslo etikos ir naujų technologijų grupės nuomonėse visada nurodomos pačios šiuolaikiškiausios technologijos, egzistuojančios nuomonės rengimo metu. Prireikus grupė gali nuspręsti nuomones atnaujinti.
   7.   Europos mokslo etikos ir naujų technologijų grupė nustato savo darbo tvarkos taisykles.
   8.   Prieš baigiantis grupės kadencijai jos pirmininkas parengia ataskaitą apie Europos mokslo etikos ir naujų technologijų grupės veiklą. Ataskaita yra skelbiama.
   5 straipsnis
   Posėdžių išlaidos
   Kelionės ir pragyvenimo išlaidas, susijusias su Europos mokslo etikos ir naujų technologijų grupės posėdžiais, Komisija dengia laikydamasi nustatytų taisyklių.
   6 straipsnis
   Įsigaliojimas
   Šis sprendimas bus paskelbtas Europos Sąjungos oficialiajame leidinyje ir įsigalios naujųjų Europos mokslo etikos ir naujų technologijų grupės narių kandidatūrų paskelbimo dieną. Juo pakeičiamas Sprendimas 2009/757/EB.

      Priimta Briuselyje 2009 m. gruodžio 23 d.

            Komisijos vardu

            Pirmininkas

         José Manuel BARROSO

      (1)  OL L 127, 2005 5 20, p. 17.

      (2)  OL L 270, 2009 10 15, p. 18.


title: 2011/11/ES: 2010 m. gruodžio 27 d. Europos centrinio banko sprendimas dėl konfidencialių duomenų perdavimo pagal bendrą verslo registrų sistemą statistikos tikslais (ECB/2010/33)

text:
11.1.2011

               LT

               Europos Sąjungos oficialusis leidinys

               L 6/37

         EUROPOS CENTRINIO BANKO SPRENDIMAS
   2010 m. gruodžio 27 d.
   dėl konfidencialių duomenų perdavimo pagal bendrą verslo registrų sistemą statistikos tikslais
   (ECB/2010/33)
   (2011/11/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 5 straipsnį,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 177/2008, nustatantį bendrą verslo registrų sistemą statistikos tikslais ir panaikinantį Tarybos reglamentą (EEB) Nr. 2186/93 (1), ypač į jo 12 straipsnį,
   atsižvelgdama į 2009 m. kovo 11 d. Komisijos reglamentą (EB) Nr. 192/2009, kuriuo įgyvendinamos Europos Parlamento ir Tarybos reglamento (EB) Nr. 177/2008, nustatančio bendrą verslo registrų sistemą statistikos tikslais, nuostatos dėl Komisijos (Eurostato) ir valstybių narių keitimosi konfidencialiais duomenimis (2),
   atsižvelgdama į 2010 m. lapkričio 26 d. Komisijos reglamentą (ES) Nr. 1097/2010, kuriuo įgyvendinamos Europos Parlamento ir Tarybos reglamento (EB) Nr. 177/2008, nustatančio bendrą verslo registrų sistemą statistikos tikslais, nuostatos dėl Komisijos (Eurostato) ir centrinių bankų keitimosi konfidencialiais duomenimis (3),
   atsižvelgdama į 1998 m. lapkričio 23 d. Tarybos reglamentą (EB) Nr. 2533/98 dėl Europos centrinio banko renkamos statistinės informacijos (4), ypač į jo 8a straipsnio 2, 3 ir 5 dalis bei 8b straipsnį,
   atsižvelgdama į Bendrosios tarybos indėlį pagal ECBS statuto 46 straipsnio 2 dalies pirmąją įtrauką,
   kadangi:

               (1)

               Reglamentu (EB) Nr. 177/2008 nustatoma bendra sistema tarptautinių įmonių grupių duomenų verslo registrams išimtinai statistikos tikslais, siekiant, kad verslo registrai būtų toliau plėtojami pagal suderintą sistemą.

               (2)

               Komisijos ir valstybių narių, kurių valiuta yra euro, nacionalinių centrinių bankų (toliau – NCB) bei Komisijos ir Europos centrinio banko (ECB) keitimusi konfidencialiais duomenimis turėtų būti prisidedama prie informacijos apie tarptautines įmonių grupes kokybės užtikrinimo Sąjungoje.

               (3)

               Siekdama nustatyti nacionaliniams centriniams bankams ir Europos centriniam bankui Komisijos perduodamų duomenų formatą, saugumo ir konfidencialumo priemones bei perdavimo tvarką, Komisija priėmė Reglamentą (ES) Nr. 1097/2010, kuriuo įgyvendinamas Reglamentas (EB) Nr. 177/2008.

               (4)

               Atsižvelgiant į skirtingas Europos centrinių bankų sistemos ir Europos statistikos sistemos (ESS) valdymo struktūras, būtina nustatyti duomenų, kuriuos ECB ir NCB gauna iš Komisijos, ir duomenų, kuriuos NCB perduoda nacionaliniams statistikos institutams ir kitoms ESS dalyvaujančioms nacionalinėms institucijoms, kaip nustatyta 2009 m. kovo 11 d. Europos Parlamento ir Tarybos reglamente (EB) Nr. 223/2009 dėl Europos statistikos, panaikinančiame Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (5), formatą, saugumo ir konfidencialumo priemones bei perdavimo tvarką.

               (5)

               Šio sprendimo nuostatos gali būti taikomos valstybių narių, kurių valiuta nėra euro, centriniams bankams, sudarant tų centrinių bankų ir ECB susitarimą,

         PRIĖMĖ ŠĮ SPRENDIMĄ:
   1 straipsnis
   Taikymo sritis
   1.   NCB, perduodami nacionaliniams statistikos institutams ir kitoms jų valstybėje narėje ESS dalyvaujančioms nacionalinėms institucijoms (toliau – ESS narė) charakteristikas, susijusias su tarptautinėmis įmonių grupėmis ir jų sudedamaisiais vienetais, naudoja Reglamento (ES) Nr. 1097/2010 priedo B dalies lentelę, laikydamiesi Reglamente (EB) Nr. 2533/98 nustatyto konfidencialumo režimo.
   2.   NCB, perduodantiems šias charakteristikas jų valstybės narės ESS narei, kad ši jas įvertintų, pataisytų, papildytų ir integruotų į duomenis, kuriuos ESS narė perduoda Komisijai (Eurostatui) pagal Reglamento (EB) Nr. 177/2008 11 straipsnį, taikomas šio sprendimo 3 straipsnis.
   2 straipsnis
   Formatas ir perdavimo tvarka
   1.   NCB, perduodami duomenis ESS narėms, naudoja priede nustatytą formatą.
   2.   Kai NCB perduoda duomenis ESS narėms, duomenys ir metaduomenys perduodami pagal ESS standartus ir tokios struktūros, kuri apibrėžta naujausioje Komisijos (Eurostato) verslo registrų rekomendacijų vadovo versijoje.
   3.   NCB, perduodami duomenis ESS narėms, laikosi tokios pat pavadinimų tvarkos, struktūros ir laukų apibrėžčių kaip nustatyta Reglamente (EB) Nr. 192/2009.
   4.   Pagal šį sprendimą perduotais duomenimis ir metaduomenimis keičiamasi elektroniniu būdu.
   5.   Pagal šį sprendimą perduoti duomenys ir metaduomenys perduodami saugia konfidencialių duomenų perdavimui naudojama priemone arba saugia nuotoline prieiga.
   3 straipsnis
   Saugumo ir konfidencialumo priemonės
   1.   ECB ir NCB saugo duomenis, kuriuos jie gauna iš Komisijos (Eurostato) pagal Reglamentą (EB) Nr. 177/2008 ir Reglamentą (ES) Nr. 1097/2010 ir kurie buvo pažymėti kaip konfidencialūs, saugioje ribotos ir kontroliuojamos prieigos zonoje.
   2.   Duomenys, kuriuos ECB ir NCB gavo iš Komisijos (Eurostato), naudojami išimtinai statistikos reikmėms.
   3.   ECB ir NCB užtikrina, kad informacija apie saugumo priemones, kurių buvo imtasi, yra įtraukta į metinę konfidencialumo ataskaitą arba kad Komisija (Eurostatas) ir atitinkamos nacionalinės institucijos yra informuotos kitomis priemonėmis.
   4 straipsnis
   Baigiamoji nuostata
   Šis sprendimas įsigalioja 2011 m. sausio 1 d.

      Priimta Frankfurte prie Maino 2010 m. gruodžio 27 d.

            ECB pirmininkas

         Jean-Claude TRICHET

      (1)  OL L 61, 2008 3 5, p. 6.

      (2)  OL L 67, 2009 3 12, p. 14.

      (3)  OL L 312, 2010 11 27, p. 1.

      (4)  OL L 318, 1998 11 27, p. 8.

      (5)  OL L 87, 2009 3 31, p. 164.

      PRIEDAS

         PERDUODAMŲ DUOMENŲ STRUKTŪRA IR PERDAVIMO FORMA

      Į tarptautinių įmonių grupių ir jų sudedamųjų vienetų Sąjungos registro (toliau – registras „EuroGroups“) duomenų kokybės valdymo procesą įtraukiami šie duomenų rinkiniai, kuriuose yra konfidencialios informacijos:

                  —

                  Duomenų rinkinys, kuriame yra susiejimo proceso rezultatai,

                  —

                  Duomenų rinkiniai, kuriuose yra informacija apie juridinius vienetus,

                  —

                  Duomenų rinkiniai, kuriuose yra informacija apie vienetų kontrolę ir nuosavybės teises,

                  —

                  Duomenų rinkiniai, kuriuose yra informacija apie įmones,

                  —

                  Duomenų rinkiniai, kuriuose yra informacija apie tarptautines įmonių grupes,

                  —

                  Duomenų rinkiniai, kuriuose yra informacija apie atskirtines įmonių grupes.

            Duomenų rinkinys, kuriame yra rezultatai apie atskirtines ir tarptautines įmonių grupes, generuojamas kiekvieno registro „EuroGroups“ duomenų kokybės valdymo ciklo pabaigoje.
      Duomenų rinkinių formatas nustatytas Reglamento (EB) Nr. 192/2009 priedo A dalyje.
      Siekiant pagerinti tarptautinių įmonių grupių informacijos kokybę Sąjungoje, NCB perduoda duomenų rinkinius su pataisyta bei papildyta informacija, įskaitant slaptumo žymas, savo valstybės narės ESS narei. Vadovaujantis Reglamento (ES) Nr. 1097/2010 priedo A dalimi, atitinkama nacionalinė institucija įvertina iš NCB gautus pataisymus, papildymus ir slaptumo žymas ir, prireikus, integruoja juos į duomenis, kuriuos ji perduos Komisijai (Eurostatui) pagal Reglamento (EB) Nr. 177/2008 11 straipsnį.


12.2.2016

               LT

               Europos Sąjungos oficialusis leidinys

               C 55/131

         P7_TA(2013)0195
   Prašymas ginti Parlamento nario Gabriele Albertini imunitetą
   2013 m. gegužės 21 d. Europos Parlamento sprendimas dėl prašymo ginti Gabriele Albertini imunitetą ir privilegijas (2012/2240(IMM))
   (2016/C 055/23)

      Europos Parlamentas,

               —

               atsižvelgdamas į Gabriele Albertini 2012 m. liepos 19 d. prašymą ginti jo imunitetą Milano teismo (Italija) nagrinėjamoje byloje, kuris buvo paskelbtas per 2012 m. rugsėjo 10 d. plenarinį posėdį,

               —

               išklausęs Gabriele Albertini paaiškinimų, kaip nurodyta Darbo tvarkos taisyklių 7 straipsnio 3 dalyje,

               —

               atsižvelgdamas į Italijos Respublikos Konstitucijos su pakeitimais, padarytais 1993 m. spalio 29 d. Konstituciniu įstatymu Nr. 3, 68 straipsnį,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų, pridėto prie Sutarties dėl Europos Sąjungos veikimo, 8 straipsnį ir į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d. ir 2011 m. rugsėjo 6 d. sprendimus (1),

               —

               atsižvelgdamas į Darbo tvarkos taisyklių 6 straipsnio 3 dalį ir 7 straipsnį,

               —

               atsižvelgdamas į Teisės reikalų komiteto pranešimą (A7-0149/2013),

               A.

               kadangi Europos Parlamento narys Gabriele Albertini paprašė ginti jo, kaip Parlamento nario, imunitetą Italijos teismo nagrinėjamoje byloje;

               B.

               kadangi Gabriele Albertini prašymas susijęs su Alfredo Robledo vardu įteiktu šaukimu į Milano teismą dėl Gabriele Albertini pareiškimų pirmame interviu, kuris 2011 m. spalio 26 d. buvo paskelbtas Italijos dienraštyje Il Sole 24 Ore, ir antrame interviu, kuris 2012 m. vasario 19 d. buvo paskelbtas Italijos dienraštyje Corriere della Sera;

               C.

               kadangi pagal šaukimą į teismą šiuose interviu paskelbti pareiškimai yra šmeižtas, todėl pateiktas reikalavimas atlyginti žalą;

               D.

               kadangi per abu interviu padaryti pareiškimai yra susiję su procesu dėl finansinių išvestinių priemonių sandorių, kuriame tiriami 2005 m. įvykę faktai, susiję su Milano savivaldybe ir su Gabriele Albertini, kaip miesto mero, pareigomis;

               E.

               kadangi abu interviu buvo duoti tuomet, kai Gabriele Albertini buvo Europos Parlamento narys, nes buvo išrinktas 2004 ir 2009 m. Europos Parlamento rinkimuose;

               F.

               kadangi, remiantis Protokolo dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

               G.

               kadangi pagal Parlamento nustatytą praktiką tai, kad teismo procesas yra civilinės ar administracinės teisės pobūdžio ar kad jame yra tam tikrų aspektų, kuriuos reglamentuoja civilinė ar administracinė teisė, per se netrukdo taikyti tuo straipsniu suteikiamo imuniteto;

               H.

               kadangi iš šaukime į teismą nurodytų ir Gabriele Albertini žodžiu Teisės reikalų komitetui paaiškintų faktų matyti, kad padaryti pareiškimai nėra tiesiogiai ir akivaizdžiai susiję su Gabriele Albertini, kaip Europos Parlamento nario, pareigomis;

               I.

               kadangi Gabriele Albertini, duodamas abu minėtuosius interviu apie procesą dėl finansinių išvestinių priemonių sandorių, nėjo Europos Parlamento nario pareigų;

               1.

               nusprendžia neginti Gabriele Albertini imuniteto ir privilegijų;

               2.

               paveda Pirmininkui nedelsiant perduoti šį sprendimą kompetentingai Italijos Respublikos institucijai ir Gabriele Albertini.

      (1)  1964 m. gegužės 12 d. Sprendimas Wagner/Fohrmann ir Krier (101/63, [1964], Rink. p. 195); 1986 m. liepos 10 d. Sprendimas Wybot/Faure ir kt. (149/85, [1986], Rink. p. 2391); 2008 m. spalio 15 d. Sprendimas Mote/Parlamentas (T-345/05, [2008], Rink. p. II-2849); 2008 m. spalio 21 d. Sprendimas Marra/De Gregorio ir Clemente (sujungtos bylos C-200/07 ir C-201/07, [2008], Rink. p. I-7929); 2010 m. kovo 19 d. Sprendimas Gollnisch/Parlamentas (T-42/06, [2010], Rink. p. II-1135); 2011 m. rugsėjo 6 d. Sprendimas Patriciello (C-163/10, [2011], Rink. p. I-7565).


title: 2014/556/ES: 2014 m. balandžio 3 d. Europos Parlamento sprendimas dėl Europos Sąjungos 2012 finansinių metų bendrojo biudžeto įvykdymo patvirtinimo, VII skirsnis – Regionų komitetas

text:
5.9.2014

               LT

               Europos Sąjungos oficialusis leidinys

               L 266/136

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Sąjungos 2012 finansinių metų bendrojo biudžeto įvykdymo patvirtinimo, VII skirsnis – Regionų komitetas
   (2014/556/ES)
   EUROPOS PARLAMENTAS,

               —

               atsižvelgdamas į Europos Sąjungos 2012 finansinių metų bendrąjį biudžetą (1),

               —

               atsižvelgdamas į Europos Sąjungos 2012 finansinių metų konsoliduotąsias metines ataskaitas (2) (COM(2013) 570 – C7–0279/2013),

               —

               atsižvelgdamas į Audito Rūmų 2012 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2012 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0226/2014),

               1.

               patvirtina Regionų komiteto Generaliniam sekretoriui, kad Regionų komiteto 2012 finansinių metų biudžetas įvykdytas;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 56, 2012 2 29.

      (2)  OL C 334, 2013 11 15, p. 1.

      (3)  OL C 331, 2013 11 14, p. 1.

      (4)  OL C 334, 2013 11 15, p. 122.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.


Svarbus teisinis pranešimas

|

52007BP0127(01)

1. 2007 m. balandžio 24 d. Europos Parlamento sprendimas dėl Europos tinklų ir informacijos apsaugos agentūros 2005 finansinių metų biudžeto įvykdymo patvirtinimo (C6-0401/2006 - 2006/2168(DEC))

Oficialusis leidinys 074 E , 20/03/2008 p. 0267 - 0268

		1.2007 m. balandžio 24 d. Europos Parlamento sprendimas dėl Europos tinklų ir informacijos apsaugos agentūros 2005 finansinių metų biudžeto įvykdymo patvirtinimo (C6-0401/2006 — 2006/2168(DEC))Europos Parlamentas,- atsižvelgdamas į Europos tinklų ir informacijos apsaugos agentūros 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2005 finansinių metų galutinių metinių ataskaitų kartu su agentūros atsakymais [2],- atsižvelgdamas į 2007 m. vasario 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį ir ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 2004 m. kovo 10 Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą [4], ypač į jo 17 straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą (A6-0102/2007),1. suteikia patvirtinimą Europos tinklų ir informacijos apsaugos agentūros direktoriui, kad Agentūros 2005 finansinių metų biudžetas įvykdytas;2. išdėsto savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos tinklų ir informacijos apsaugos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL C 266, 2006 10 31, p. 16.[2] OL C 312, 2006 12 19, p. 1.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 77, 2004 3 13, p. 1.[5] OL L 357, 2002 12 31, p. 72.--------------------------------------------------


Svarbus teisinis pranešimas

|

52007BP0116(02)

2. 2007 m. balandžio 24 d. Europos Parlamento sprendimas dėl Europos narkotikų ir narkomanijos stebėsenos centro 2005 finansinių metų sąskaitų uždarymo (C6-0390/2006 - 2006/2157(DEC))

Oficialusis leidinys 074 E , 20/03/2008 p. 0203 - 0204

		2.2007 m. balandžio 24 d. Europos Parlamento sprendimas dėl Europos narkotikų ir narkomanijos stebėsenos centro 2005 finansinių metų sąskaitų uždarymo (C6-0390/2006 — 2006/2157(DEC))Europos Parlamentas,- atsižvelgdamas į Europos narkotikų ir narkomanijos stebėsenos centro 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2005 finansinių metų galutinių metinių ataskaitų kartu su Centro atsakymais [2],- atsižvelgdamas į 2007 m. vasario mėn. 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį, ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 1993 m. vasario 8 d. Tarybos reglamentą (EEB) Nr. 302/93 dėl Europos narkotikų ir narkomanijos stebėsenos centro įsteigimo [4], ypač į jo 11a straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A6-0100/2007),1. pažymi, kad Europos narkotikų ir narkomanijos stebėsenos centro 2004 ir 2005 finansinių metų galutinėse metinėse ataskaitose buvo pateikti šie duomenys:Šaltinis: Stebėsenos centro pateikta informacija. Šioje lentelėje pateikiami apibendrinti savo metinėse ataskaitose Stebėsenos centro pateikti duomenys.(tūkst. EUR) |2004 ir 2005 finansinių metų pajamų ir išlaidų ataskaitos duomenys || 2005 | 2004 |PajamosKomisijos skirtos subsidijos | 12000 | 11730 |Norvegijos skirtos subsidijos | 516 | 514 |Asignuotosios pajamos | 190 | 211 |Įvairios įplaukos | 93 | 33 |Iš viso pajamų (a) | 12799 | 12488 |Biudžeto išlaidos finansiniais metaisPersonalas - I antraštinė biudžeto dalis— Mokėjimai | 5762 | 5832 |— Perkelti asignavimai | 154 | 122 |Administracija - II antraštinė biudžeto dalis— Mokėjimai | 1094 | 1088 |— Perkelti asignavimai | 650 | 356 |Veiklai skirti asignavimai - III antraštinė biudžeto dalis (išskyrus asignuotąsias pajamas)— Mokėjimai pagal finansinių metų mokėjimų asignavimus | 4159 | 2342 |— Perkelti asignavimai | | 1260 |Asignuotosios pajamos (PHARE ir trečiosios šalys) | 101 | 201 |Iš viso išlaidų (b) | 11920 | 11200 |Finansinių metų rezultatas (a-b) | 879 | 1288 |Likutis, perkeltas iš ankstesnių finansinių metų | 1508 | 295 |Perkeltieji ir atšauktieji asignavimai | 1239 | 245 |Sumos, nepanaudotos praeitais finansiniais metais, skirtos naudojimui | -58 | 15 |Grąžinamosios išmokos Komisijai | -1508 | -3 |Grąžinamosios išmokos Norvegijai | -128 | 81 |Valiutos kurso skirtumai | 1 | -1 |Finansinių metų balansas (EB dotacija ir Norvegijos įnašas) | 1933 | 1920 |2005 m. Norvegijos dotacija | -516 | |Finansinių metu balansas (tik EB dotacija) | 1417 | |2. pritaria Europos narkotikų ir narkomanijos stebėsenos centro 2005 finansinių metų sąskaitų uždarymui;3. paveda Pirmininkui perduoti šį sprendimą Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).[1] OL C 266, 2006 10 31, p. 43.[2] OL C 312, 2006 12 19, p. 86.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 36, 1993 2 12, p. 1. Reglamentas su paskutiniais pakeitimais, padarytais Reglamentu (EB) Nr. 1651/2003 (OL L 245, 2003 9 29, p. 30).[5] OL L 357, 2002 12 31, p. 72.--------------------------------------------------


title: 1994 m. liepos 18 d. Tarybos sprendimas dėl Europos bendrijos ir Indijos Respublikos bendradarbiavimo susitarimo dėl partnerystės ir plėtros sudarymo

text:
Svarbus teisinis pranešimas

|

31994D0578

Oficialusis leidinys L 223 , 27/08/1994 p. 0023 - 0023 specialusis leidimas suomių kalba: skyrius 11 tomas 32 p. 0161  specialusis leidimas švedų kalba: skyrius 11 tomas 32 p. 0161

		Tarybos sprendimas1994 m. liepos 18 d.dėl Europos bendrijos ir Indijos Respublikos bendradarbiavimo susitarimo dėl partnerystės ir plėtros sudarymo(94/578/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 130y straipsnius, kartu su 228 straipsnio 2 dalies pirmuoju sakiniu ir 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi pagal Sutarties 130 straipsnį Bendrijos politika bendradarbiavimo vystymosi labui srityje turėtų stiprinti tvarią besivystančių šalių ekonominę ir socialinę plėtrą, jų sklandžią ir laipsnišką integraciją į pasaulio ekonomiką ir kovą su skurdu tose šalyse;kadangi, siekdama savo tikslų išorės santykių srityje, Bendrija turėtų patvirtinti šiame sprendime nurodytą susitarimą,NUSPRENDĖ:1 straipsnisŠiuo sprendimu Bendrijos vardu patvirtinamas Europos bendrijos ir Indijos bendradarbiavimo susitarimas dėl partnerystės ir plėtros.Susitarimo tekstas pridedamas prie šio sprendimo.2 straipsnisTarybos pirmininkas Bendrijos vardu pateikia pranešimą, numatytą Susitarimo 29 straipsnyje [3].3 straipsnisKomisija, padedama valstybių narių atstovų, atstovauja Bendrijai jungtinėje komisijoje, numatytoje Susitarimo 22 straipsnyje.4 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1994 m. liepos 18 d.Tarybos varduPirmininkasK. Kinkel[1] OL C 103, 1993 4 14, p. 8.[2] OL C 128, 1994 5 9.[3] OL L 223, 1994 8 27, p. 35.--------------------------------------------------


title: 2015 m. balandžio 30 d. Komisijos sprendimas (ES) 2015/715, kuriuo iš dalies keičiamas Europos Parlamento ir Tarybos reglamento (EB) Nr. 715/2009 dėl teisės naudotis gamtinių dujų perdavimo tinklais sąlygų I priedas (Tekstas svarbus EEE)

text:
5.5.2015

               LT

               Europos Sąjungos oficialusis leidinys

               L 114/9

         KOMISIJOS SPRENDIMAS (ES) 2015/715
   2015 m. balandžio 30 d.
   kuriuo iš dalies keičiamas Europos Parlamento ir Tarybos reglamento (EB) Nr. 715/2009 dėl teisės naudotis gamtinių dujų perdavimo tinklais sąlygų I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 715/2009 dėl teisės naudotis gamtinių dujų perdavimo tinklais sąlygų, panaikinantį Reglamentą (EB) Nr. 1775/2005 (1), ypač į jo 23 straipsnio 2 dalį,
   kadangi:

               (1)

               siekiant įgyvendinti suderintas Europoje taikomas perkrovos valdymo taisykles, Komisijos sprendimu 2012/490/ES (2) pakeistos Reglamento (EB) Nr. 715/2009 I priede nustatytos perkrovos valdymo taisyklės ir skaidrumo reikalavimai;

               (2)

               įgyvendinant Sprendimą 2012/490/ES paaiškėjo, kad Agentūros parengtos stebėsenos ataskaitos, kurioje aptariama sujungimo taškuose susidariusi perkrova, paskelbimo data ir perdavimo sistemos operatorių duomenų paskelbimo data nesutampa. Tam, kad Agentūra gautų stebėsenos funkcijai – kuri yra būtina siekiant veiksmingai įgyvendinti Sprendimą 2012/490/ES – atlikti reikalingus duomenis, perdavimo sistemos operatorių duomenų numatoma paskelbimo data ir data, kurią Agentūra turi skelbti savo ataskaitą, turi būti pakeistos;

               (3)

               todėl Reglamento (EB) Nr. 715/2009 I priedas turėtų būti atitinkamai iš dalies pakeistas;

               (4)

               šiame sprendime numatytos priemonės atitinka komiteto, įsteigto pagal Europos Parlamento ir Tarybos direktyvos 2009/73/EB (3) 51 straipsnį, nuomonę,

         PRIĖMĖ ŠĮ SPRENDIMĄ:
   1 straipsnis
   Reglamento (EB) Nr. 715/2009 I priedas iš dalies keičiamas pagal šio sprendimo priedą.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. balandžio 30 d.

            Komisijos vardu

            Pirmininkas

         Jean-Claude JUNCKER

      (1)  OL L 211, 2009 8 14, p. 36.

      (2)  2012 m. rugpjūčio 24 d. Komisijos sprendimas 2012/490/ES, kuriuo iš dalies keičiamas Europos Parlamento ir Tarybos reglamento (EB) Nr. 715/2009 dėl teisės naudotis gamtinių dujų perdavimo tinklais sąlygų I priedas (OL L 231, 2012 8 28, p. 16).

      (3)  2009 m. liepos 13 d. Europos Parlamento ir Tarybos Direktyva 2009/73/EB dėl gamtinių dujų vidaus rinkos bendrųjų taisyklių, panaikinanti Direktyvą 2003/55/EB (OL L 211, 2009 8 14, p. 94).

      PRIEDAS
      Reglamento (EB) Nr. 715/2009 I priedas iš dalies keičiamas taip:

                  1)

                  2 skyriaus 2 dalies 1 skirsnio 2 punktas pakeičiamas tokiu tekstu:

                              „2.

                              Remdamasi pagal šio priedo 3 skyrių perdavimo sistemos operatorių paskelbta ir, kai tinkama, nacionalinių reguliavimo institucijų patvirtinta informacija, iki kiekvienų metų birželio 1 d. (nuo 2015 m.) Agentūra, kuo labiau atsižvelgdama į prekybą pajėgumais antrinėje rinkoje ir pertraukiamųjų pajėgumų naudojimą, paskelbia stebėsenos ataskaitą, kurioje aptariama sujungimo taškuose susidariusi perkrova, susijusi su ankstesniais metais parduotais nuolatinių pajėgumų produktais.“

                  2)

                  3 skyriaus 3 dalies 2 skirsnis pakeičiamas tokiu tekstu:

                              „2.

                              Visuose atitinkamuose taškuose 3 skyriaus 3 dalies 1 skirsnio a, b ir d punktuose nurodyta informacija skelbiama ne trumpesniam kaip ateinančių 24 mėnesių laikotarpiui.“